text: Se hvilken Disney-musical Fredericia Teater opfører nu
  13 november 2015 kl. 13.07
  Efter et par kæmpesucces’er satser Fredericia Teater igen på en Disney-musical: Klokkeren fra Notre Dame.
  Efter kæmpesucces’erne Disneys Aladdin – The Musical og Disneys Den Lille Havfrue, som tilsammen solgte over 200.000 billetter, går Fredericia Teater og Disney nu sammen igen om en ny stor musical: Klokkeren fra Notre Dame.
  - Det er måske det allerstørste score, vi præsenterer her, siger teaterdirektør Søren Møller.
  - For mig er Klokkeren fra Notre Dame en vanvittig rørende historie. Vi vil finde en balance mellem det helt nære og de store følelser, siger Søren Møller.
  